La col·laboració ciutadana és imprescindible per conèixer els delictes i evitar-ne de posteriors, però també per aturar el.
Les comissaries de Mossos d'Esquadra han restat obertes al vostre servei durant tota la crisi sanitària.
En l'etapa de represa seguim al vostre servei i amb les següents mesures de prevenció per a la vostra protecció i la dels mossos i mosses que us atendran:
Recordem les mesures de seguretat quan us adreceu a les comissaries a denunciar o per fer algun altre tipus de gestió:
Mesures de prevenció i protecció a les nostres comissaries
Hem adaptat les nostres comissaries per garantir la vostra protecció i la de les persones que us atendran:
Durant les 24 hores al dia, els 365 dies de l'any, us podeu dirigir a qualsevol de les dependències policials (comissaries, oficines de policia, oficines d'atenció al ciutadà...) per interposar denúncies i per fer qualsevol actuació referida a l'activitat policial.
Aviseu immediatament la PG-ME al telèfon d'emergència 112 (gratuït) per explicar el cas.
També teniu l'opció d'apropar-vos a una comissaria per ser atesos.
Faciliteu el major nombre de dades del fet i del presumpte autor o autora, així com la direcció i el mitjà de fugida emprat (vehicle, a peu, etc.), en el cas que s'escaigui.
Sempre cal informar a la policia del fet, encara que aquest no s'hagi consumat.
D'aquesta manera es poden evitar altres delictes.
Abans de la modificació de la Llei d'Enjudiciament Criminal per la Llei 41/2015, de 5 d'octubre, les denúncies es trametien al jutjat un cop finalitzat l'atestat.
Actualment, però, l'art 284.2 de l'esmentada llei determina que "... quan no existeixi autor conegut del delicte la policia judicial conservarà l'atestat a disposició del Ministeri Fiscal i de l'autoritat judicial, sense enviar-se'l (...)" excepte que es donin alguna de les situacions legalment establertes en el mateix article.
La policia judicial, doncs, amb les dades aportades per la persona denunciant, inicia les línies d'investigació pertinents que varien en funció del tipus de delicte.
Fora de les excepcions establertes, on l'atestat s'ha de trametre al jutjat mentre no s'aconsegueixi identificar l'autor, l'atestat resta a la comissaria corresponent.
Un cop l'autor s'ha identificat, l'instructor de les diligències haurà de referenciar en l'interior de l'atestat els motius pel quals s'ha identificat l'autor i tots aquells indicis de que en disposi per atribuir-ne l'autoria.
Un cop finalitzades les diligències s'enviaran al jutjat i al ministeri fiscal, que iniciaran el tràmit judicial oportú.
En l'àmbit de la violència masclista i domèstica:
En delictes d'odi i discriminació:
Contacteu amb la policia encara que no estigueu segurs si l'acte en el que us heu vist o pugueu estar involucrat pot estar relacionat amb un delicte d'odi.
Denunciar aquests delictes permetrà i ajudarà a prevenir i evitar que aquests incidents puguin tornar a repetir-se.
Si ets menor d'edat i penses que estàs essent víctima d'un situació que t'angoixa o de la que tens por, pots contactar o adreçar-te a la Unitat Central de Menors les 24 hores del dia.
Si tinc algun problema com puc demanar ajuda a la policia?
A la secció " Temes/Joves " del nostre web trobareu més informació adreçada als infants i joves.
L'Oficina d'Atenció a les Famílies de Persones Desaparegudes del departament d'Interior té per objecte principal oferir una atenció qualificada a les famílies de persones desaparegudes.
La Llei permet informar anònimament de fets delictius als ciutadans (per exemple, amenaces de bombes mitjançant trucada telefònica).
La PG-ME valorarà la informació obtinguda i li donarà la fiabilitat corresponent fonamentada en la informació facilitada en l'anònim.
Les conseqüències que el Codi Penal estableix per interposar denúncies falses són les següents:
Les denúncies falses, a més, suposen el malbaratament del temps de persones i de recursos públics que es podrien dedicar a necessitats reals de la ciutadania.